3 หุ้นเดินเรือ เด้งแรง รับดัชนี BDI ฟื้น! โบรกฯแนะ PSL เด่นสุด เป้า 18.60 บ.
PSL-TTA-RCL เด้งแรง! ไปในทิศทางดัชนี BDI ฟื้นตัวขึ้นหลังร่วงหนักก่อนหน้า โบรกฯแนะ “ซื้อ” PSL เด่นสุด ราคาเป้า 18.60 บ.
31 ม.ค. 2565

ผู้สื่อข่าวรายงานว่า วันนี้ (31 ม.ค. 2565) ณ เวลา 10:49 น. พบว่าสามบริษัทกลุ่มเดินเรือราคาหุ้นบนกระดานฟื้นตัวขึ้นอย่างร้อนแรง ไปในทิศทางดัชนี BDI ฟื้นหลังจากร่วงลงไปมาก โดยล่าสุดอยู่ที่ระดับ 1,381 จุด เมื่อเทียบกับวันก่อนหน้าปิดอยู่ที่ 1,302 จุด ปรับตัวขึ้น 79 จุด หรือขึ้นไป 6.07%
ทั้งนี้ในส่วนของราคาหุ้นกลุ่มเดินเรือปรับตัวขึ้นตามนำโดย บริษัท พรีเชียส ชิพปิ้ง จำกัด (มหาชน) หรือ PSL ราคาหุ้นอยู่ที่ระดับ 15.40 บาท บวกไป 1.10 บาท หรือขึ้นไป 7.69% โดยทำจุดสูงสุดที่ระดับ 16.10 บาท และทำจุดต่ำสุดที่ระดับ 14.80 บาท ด้วยมูลค่าการซื้อขาย 315.65 ล้านบาท
ตามด้วย บริษัท โทรีเซนไทย เอเยนต์ซีส์ จำกัด (มหาชน) หรือ TTA  ราคาหุ้นอยู่ที่ระดับ 9.25 บาท บวกไป 0.50 บาท หรือขึ้นไป 5.71% โดยทำจุดสูงสุดที่ระดับ 9.50 บาท และทำจุดต่ำสุดที่ระดับ 8.90 บาท ด้วยมูลค่าการซื้อขาย 214.04 ล้านบาท
รวมทั้ง บริษัท อาร์ ซี แอล จำกัด (มหาชน) หรือ RCL ราคาหุ้นอยู่ที่ระดับ 41.75 บาท บวกไป 2.00 บาท หรือขึ้นไป 5.03% โดยทำจุดสูงสุดที่ระดับ 42.75 บาท และทำจุดต่ำสุดที่ระดับ 41.00 บาท ด้วยมูลค่าการซื้อขาย 223.74 ล้านบาท
ขณะที่ นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ (ประเทศไทย) กล่าวว่า ราคาหุ้นของกลุ่มเดินเรือวันนี้ที่ปรับตัวขึ้นมา เป็นไปตามดัชนีค่าระวางเรือ (BDI) ฟื้นตัวขึ้นมาอย่างต่อเนื่อง หลังจากปรับตัวลงไปค่อนข้างมากในเดือน ต.ค.64 ที่อยู่ราว 565 จุด ล่าสุดเมื่อวันศุกร์ที่ผ่านมาอยู่ที่ 1,381 จุด เพิ่มขึ้น 79 จุด (+6.07%) นอกจากนั้น นักลงทุนเชื่อว่าเมื่อผ่านพ้นช่วงเทศกาลตรุษจีนไปแล้วการขนส่งต่างๆ จะกลับมาดีขึ้นอีก
อยางไรก็ตาม แนะนำซื้อ PSL ให้ราคาเป้าหมายที่ 18.60 บาท/หุ้น